title: Deċiżjoni tal-Kunsill (PESK) 2017/633 tat-3 ta' April 2017 b'appoġġ għall-Programm ta' Azzjoni tan-Nazzjonijiet Uniti għall-Prevenzjoni, il-Ġlieda Kontra u l-Qerda tal-Kummerċ Illeċitu ta' Armi Ħfief u ta' Kalibru Żgħir fl-Aspetti Kollha Tiegħu

text:
               4.4.2017

               MT

               Il-Ġurnal Uffiċjali tal-Unjoni Ewropea

               L 90/12

         DEĊIŻJONI TAL-KUNSILL (PESK) 2017/633
   tat-3 ta' April 2017
   b'appoġġ għall-Programm ta' Azzjoni tan-Nazzjonijiet Uniti għall-Prevenzjoni, il-Ġlieda Kontra u l-Qerda tal-Kummerċ Illeċitu ta' Armi Ħfief u ta' Kalibru Żgħir fl-Aspetti Kollha Tiegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 28(1) u 31(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-20 ta' Lulju 2001, l-Istati parteċipanti fil-Konferenza tan-Nazzjonijiet Uniti (NU) dwar il-Kummerċ Illeċitu ta' Armi Ħfief u ta' Kalibru Żgħir fl-Aspetti Kollha Tiegħu adottaw il-Programm ta' Azzjoni tan-NU għall-Prevenzjoni, il-Ġlieda Kontra u l-Qerda tal-Kummerċ Illeċitu ta' Armi Ħfief u ta' Kalibru Żgħir fl-Aspetti Kollha Tiegħu (il-“Programm ta' Azzjoni tan-NU”). Fit-8 ta' Diċembru 2005, l-Assemblea Ġenerali tan-NU adottat l-Istrument Internazzjonali li Jippermetti lill-Istati Jidentifikaw u Jittraċċaw, b'Mod f'Waqtu u Affidabbli, Armi Ħfief u ta' Kalibru Żgħir Illeċiti (l-“Istrument Internazzjonali dwar it-Traċċar”). Dawk iż-żewġ strumenti internazzjonali jiddikjaraw li l-Istati ser jikkooperaw, kif xieraq, man-NU sabiex jappoġġaw l-implimentazzjoni effettiva tagħhom.

               (2)

               Fit-12 ta' Lulju 2002, il-Kunsill adotta l-Azzjoni Konġunta 2002/589/PESK (1).

               (3)

               Fis-16 ta' Diċembru 2005, il-Kunsill Ewropew adotta l-Istrateġija tal-UE biex tikkumbatti l-akkumulazzjoni u t-traffikar illeċiti ta' SALW u l-munizzjoni tagħhom. Dik l-Istrateġija tidentifika l-appoġġ għall-Programm ta' Azzjoni tan-NU bħala l-ewwel prijorità għall-azzjoni fil-livell internazzjonali, u tappella għall-adozzjoni ta' strument internazzjonali li jorbot legalment dwar it-traċċar u l-immarkar ta' armi ħfief u ta' kalibru żgħir (“SALW”) u l-munizzjon tagħhom.

               (4)

               Wara l-adozzjoni tal-Istrument Internazzjonali dwar it-Traċċar, l-Unjoni appoġġat l-implimentazzjoni sħiħa tiegħu permezz tal-adozzjoni u l-implimentazzjoni tal-Azzjoni Konġunta tal-Kunsill 2008/113/PESK (2). L-implimentazzjoni tal-Azzjoni Konġunta 2008/113/PESK ġiet ivvalutata b'mod pożittiv mill-Kunsill.

               (5)

               Fit-18 ta' Lulju 2011, il-Kunsill adotta d-Deċiżjoni 2011/428/PESK (3).

               (6)

               Armi ħfief miksuba b'mod illeċitu ntużaw għal attakki terroristiċi fl-Ewropa.

               (7)

               Ir-rapport finali tas-Sitt Laqgħa Biennali tal-Istati (“BMS6”) tal-2016 biex Jikkunsidraw l-Implimentazzjoni tal-Programm ta' Azzjoni tan-NU jinnota:

                           —

                           il-ħtieġa li jissaħħu t-traċċar ta' SALW f'sitwazzjonijiet ta' konflitt u ta' wara konflitt, inkluż bl-għoti ta' assistenza għall-iżvilupp tal-kapaċitajiet, għal skopijiet ta' identifikazzjoni u konteniment tal-fluss ta' SALW illeċiti f'żoni ta' konflitt u ta' wara konflitt, l-għoti ta' twissija bikrija ta' flussi destabbilizzanti ta' tali armi u l-prevenzjoni tal-konflitti;

                           —

                           l-opportunità għal sinerġiji bejn il-proġetti mfassla biex jappoġġaw l-implimentazzjoni tal-Programm ta' Azzjoni tan-NU u l-Istrument Internazzjonali dwar it-Traċċar u proġetti relatati mal-Għanijiet ta' Żvilupp Sostenibbli;

                           —

                           il-ħtieġa li jiġu kkunsidrati, fit-tielet Konferenza ta' Rieżami fl-2018, l-implikazzjonijiet għall-Programm ta' Azzjoni tan-NU tal-iżviluppi reċenti fil-manifattura, it-teknoloġija u d-disinn ta' SALW;

                           —

                           il-ħtieġa ta' titjib fid-djalogu mal-industrija, speċjalment dwar l-immarkar effettiv ta' SALW, fid-dawl ta' dawk l-iżviluppi reċenti;

                           —

                           il-ħtieġa li tiżdied il-kapaċità nazzjonali biex jittieħed kont ta' riskji ta' devjazzjoni meta jiġu eżaminati applikazzjonijiet għall-awtorizzazzjoni ta' esportazzjonijiet ta' SALW, u li jiddaħħlu fis-seħħ, fejn dawn ma jeżistux, liġijiet, regolamenti u proċeduri amministrattivi adegwati, konsistenti mar-responsabbiltajiet eżistenti tal-Istati skont il-liġi internazzjonali rilevanti, li jiżguraw kontroll effettiv fuq l-esportazzjoni, it-tranżitu u l-importazzjoni ta' SALW, inkluż l-użu ta' ċertifikazzjoni tal-użu finali u miżuri effettivi legali u ta' infurzar;

                           —

                           li l-implimentazzjoni sħiħa u effettiva tal-Programm ta' Azzjoni tan-NU tgħin fil-prevenzjoni tal-akkwist ta' SALW minn terroristi, u b'hekk tnaqqas l-impatt potenzjali tal-attakki tagħhom,

         ADOTTA DIN ID-DEĊIŻJONI:
   Artikolu 1
   1.   Bil-ħsieb li tappoġġa l-ġlieda kontra l-kummerċ illeċitu ta' SALW billi jitnaqqas kemm jista' jkun ir-riskju ta' devjazzjoni, inkluż b'serq, telf u esportazzjoni mill-ġdid mhux awtorizzata, ta' SALW lejn swieq illeċiti, gruppi armati illegali, terroristi u riċevituri oħra mhux awtorizzati, l-Unjoni għandha, permezz ta' din id-Deċiżjoni, timmira lejn dawn l-objettivi:

               —

               li tappoġġa l-Programm ta' Azzjoni tan-NU u l-Istrument Internazzjonali dwar it-Traċċar;

               —

               li tiżgura r-rilevanza tal-Programm ta' Azzjoni tan-NU u l-Istrument Internazzjonali dwar it-Traċċar u tagħmilhom aktar effettivi;

               —

               li tappoġġa azzjonijiet favur eżitu ta' suċċess u rilevanti tat-Tielet Konferenza tan-NU li Teżamina l-Progress Miksub fl-Implimentazzjoni tal-Programm ta' Azzjoni tan-NU (“RevCon3”) tal-2018.

         2.   Sabiex jinkisbu l-objettivi msemmija fil-paragrafu 1, l-Unjoni għandha, permezz ta' din id-Deċiżjoni, tappoġġa s-segwenti:

               —

               it-tħejjija tar-RevCon3 permezz ta' sensiela ta' simpożji tematiċi u konferenzi reġjonali;

               —

               analiżi komprensiva tar-rapporti nazzjonali tal-Istati Membri tan-NU dwar l-implimentazzjoni tal-Programm ta' Azzjoni tan-NU u l-Istrument Internazzjonali dwar it-Traċċar li għandhom jiġu ppreżentati fir-RevCon3;

               —

               programm ta' sponsorizzazzjoni għall-parteċipanti ta' pajjiżi terzi;

               —

               l-għoti ta' appoġġ tekniku għall-President tar-RevCon3;

               —

               erba' simpożji tematiċi li jipproduċu konklużjonijiet orjentati lejn l-azzjoni dwar suġġetti marbuta mal-kontroll tas-SALW. Is-suġġetti magħżula ġew definiti bħala prijoritajiet f'dokumenti ta' ħidma tal-UE mressqa f'laqgħat tal-Programm ta' Azzjoni tan-NU (BMS5 fl-2014 u BMS6 fl-2016) u kienu riflessi fid-dokumenti ta' eżitu ta' dawk il-laqgħat:

                           (i)

                           traċċar ta' SALW u ġestjoni tal-ħażniet tagħhom f'sitwazzjonijiet ta' konflitt u ta' wara konflitt;

                           (ii)

                           is-SALW u l-Aġenda 2030 għall-Iżvilupp Sostenibbli, inkluż l-Għan ta' Żvilupp Sostenibbli 16 u l-aspetti tal-ġeneru fil-kontroll tas-SALW;

                           (iii)

                           żviluppi reċenti fil-manifattura, it-teknoloġija u d-disinn tas-SALW, u l-isfidi u l-opportunitajiet li jirriżultaw minnhom għall-implimentazzjoni tal-Programm ta' Azzjoni tan-NU u l-Istrument Internazzjonali dwar it-Traċċar;

                           (iv)

                           is-sinerġiji bejn il-Programm ta' Azzjoni tan-NU, it-Trattat dwar il-Kummerċ tal-Armi, u strumenti rilevanti oħra;

               —

               ħames konferenzi reġjonali li jippermettu involviment ma' rappreżentanti ta' gvernijiet u organizzazzjonijiet reġjonali minn reġjuni magħżula dwar id-dokumenti ta' eżitu mis-simpożji tematiċi;

               —

               analiżi tar-rapporti nazzjonali dwar l-implimentazzjoni tal-Programm ta' Azzjoni u tal-Istrument Internazzjonali dwar it-Traċċar b'attenzjoni speċjali fuq l-isfidi għall-implimentazzjoni li joħolqu opportunitajiet għal kooperazzjoni u assistenza;

               —

               it-tisħiħ tal-bażi għar-RevCon3 permezz ta' programm ta' sponsorizzazzjoni u appoġġ tekniku lill-President tar-RevCon3; u

               —

               ħidma ta' komunikazzjoni permezz ta' dikjarazzjonijiet għall-istampa u attivitajiet marġinali.

         3.   Deskrizzjoni dettaljata tal-proġett imsemmi fil-paragrafu 2 tinsab fl-Anness għal din id-Deċiżjoni.
   Artikolu 2
   1.   Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (ir-“RGħ”) għandu jkun responsabbli għall-implimentazzjoni ta' din id-Deċiżjoni.
   2.   L-implimentazzjoni tal-proġett imsemmi fl-Artikolu 1(2) għandha titwettaq mill-Uffiċċju tan-NU għall-Affarijiet ta' Diżarm (“UNODA”), bl-għajnuna tas-Small Arms Survey irrappreżentat mill-Istitut ta' Gradwati tal-Istudji Internazzjonali u l-Iżvilupp (“SAS”).
   3.   L-UNODA, megħjun mill-SAS, għandu jwettaq il-kompitu tiegħu, taħt ir-responsabbiltà tar-RGħ. Għal dak il-għan, ir-RGħ għandu jħejji l-arranġamenti meħtieġa mal-UNODA.
   Artikolu 3
   1.   L-ammont ta' referenza finanzjarja għall-implimentazzjoni tal-proġett imsemmi fl-Artikolu 1(2) għandu jkun ta' EUR 2 798 381,56.
   2.   In-nefqa ffinanzjata mill-ammont stipulat fil-paragrafu 1 għandha tkun amministrata skont il-proċeduri u r-regoli applikabbli għall-baġit ġenerali tal-Unjoni.
   3.   Il-Kummissjoni għandha tissorvelja l-amministrazzjoni korretta tan-nefqa msemmija fil-paragrafu 1. Għal dak il-għan, għandha tikkonkludi ftehim ta' finanzjament mal-UNODA. L-UNODA u l-SAS ser jiġu mistiedna jilħqu ftehim dwar ir-rimborż tal-ispejjeż imġarrba mill-SAS għall-kontribut tiegħu għall-implimentazzjoni ta' din id-Deċiżjoni. Il-ftehim bejn il-Kummissjoni u l-UNODA għandu jistipula li l-UNODA u l-SAS jieħdu ħsieb il-viżibbiltà tal-kontribuzzjoni tal-Unjoni, skont id-daqs tagħha.
   4.   Il-Kummissjoni għandha tagħmel ħilitha biex tikkonkludi l-ftehim ta' finanzjament imsemmi fil-paragrafu 3 kemm jista' jkun malajr wara d-dħul fis-seħħ ta' din id-Deċiżjoni. Hija għandha tgħarraf lill-Kunsill bi kwalunkwe diffikultà f'dak il-proċess u dwar id-data tal-konklużjoni tal-ftehim ta' finanzjament.
   Artikolu 4
   Ir-RGħ għandu jirrapporta lill-Kunsill dwar l-implimentazzjoni ta' din id-Deċiżjoni abbażi ta' rapporti regolari mfasslin mill-UNODA. Dawk ir-rapporti għandhom jiffurmaw il-bażi għall-evalwazzjoni mwettqa mill-Kunsill. Il-Kummissjoni għandha tirrapporta dwar l-aspetti finanzjarji tal-implimentazzjoni tal-proġett imsemmi fl-Artikolu 1(2).
   Artikolu 5
   1.   Din id-Deċiżjoni għandha tidħol fis-seħħ fid-data tal-adozzjoni tagħha.
   2.   Din id-Deċiżjoni għandha tiskadi 24 xahar wara d-data tal-konklużjoni tal-ftehim ta' finanzjament imsemmi fl-Artikolu 3(3). Madankollu, għandha tiskadi sitt xhur wara d-data tad-dħul tagħha fis-seħħ jekk dak il-ftehim ta' finanzjament ma jkunx ġie konkluż sa dakinhar.

      Magħmul fil-Lussemburgu, it-3 ta' April 2017.

            Għall-Kunsill

            Il-President

         F. MOGHERINI

      (1)  L-Azzjoni Konġunta tal-Kunsill 2002/589/PESK tat-12 ta' Lulju 2002 dwar il-kontribuzzjoni tal-Unjoni Ewropea għall-ġlieda kontra l-akkumulazzjoni u t-tixrid ta' armi żgħar u r-revokazzjoni ta' l-Azzjoni Konġunta 1999/34/PESK (ĠU L 191, 19.7.2002, p. 1).

      (2)  L-Azzjoni Konġunta tal-Kunsill 2008/113/PESK tat-12 ta' Frar 2008 li tappoġġa l-Istrument Internazzjonali li jippermetti lill-Istati jidentifikaw u jittraċċaw, b'mod f'waqtu u affidabbli, Armi Żgħar u Armamenti Ħfief Illeċiti (SALW) fil-qafas tal-Istrateġija tal-UE fil-ġlieda kontra l-akkumulazzjoni u t-traffikar illeċiti tas-SALW u l-munizzjon tagħhom (ĠU L 40, 14.2.2008, p. 16).

      (3)  Id-Deċiżjoni tal-Kunsill 2011/428/PESK tat-18 ta' Lulju 2011 b'appoġġ għall-attivitajiet tal-Uffiċċju tan-Nazzjonijiet Uniti għall-Affarijiet ta' Diżarm biex jiġi implimentat il-Programm ta' Azzjonijiet tan-Nazzjonijiet Uniti għall-Prevenzjoni, il-Ġlieda Kontra u l-Qerda tal-Kummerċ Illeċitu f'Armi Ħfief u ta' Kalibru Żgħir fl-Aspetti Kollha Tiegħu (ĠU L 188, 19.7.2011, p. 37).

      ANNESS
      1.   OBJETTIVI
      L-objettiv ta' din id-Deċiżjoni huwa l-appoġġ tal-ġlieda kontra l-kummerċ illeċitu ta' armi ħfief u ta' kalibru żgħir (“SALW”) billi jitnaqqas kemm jista' jkun ir-riskju ta' devjazzjoni, inkluż permezz ta' serq, telf u esportazzjoni mill-ġdid mhux awtorizzata, ta' SALW lejn swieq illeċiti, gruppi armati illegali, terroristi u riċevituri oħra mhux awtorizzati. Għalhekk din id-Deċiżjoni ser tappoġġa l-Programm ta' Azzjoni tan-Nazzjonijiet Uniti (NU) għall-Prevenzjoni, il-Ġlieda Kontra u l-Qerda tal-Kummerċ Illeċitu ta' SALW fl-Aspetti Kollha Tiegħu (il-“PtA NU”) u l-Istrument Internazzjonali dwar it-Traċċar (l-“IIT”) kif ukoll ser tiżgura r-rilevanza tagħhom u tagħmilhom aktar effettivi.
      Għal dak il-għan, din id-Deċiżjoni ser tappoġġa azzjonijiet favur eżitu ta' suċċess tat-Tielet Konferenza tan-NU li Teżamina l-Progress Miksub fl-Implimentazzjoni tal-PtA NU (“RevCon3”) tal-2018. Din id-Deċiżjoni ser tappoġġa t-tħejjija tar-RevCon3 permezz ta' sensiela ta' simpożji tematiċi u konferenzi reġjonali. Is-simpożji tematiċi ser jiffaċilitaw it-tfassil ta' konklużjonijiet orjentati lejn l-azzjoni dwar suġġetti marbuta mal-kontroll tas-SALW. Is-suġġetti magħżula ġew definiti bħala prijoritajiet f'dokumenti ta' ħidma tal-UE mressqa f'laqgħat tal-PtA NU (BMS5 fl-2014 u BMS6 fl-2016) u l-biċċa l-kbira tagħhom ġew indirizzati fid-dokumenti ta' eżitu ta' dawk il-laqgħat. Il-konferenzi reġjonali ser jippermettu involviment ma' rappreżentanti ta' gvernijiet u organizzazzjonijiet reġjonali minn reġjuni magħżula dwar is-suġġetti mis-simpożji tematiċi. L-għan huwa li jiġi kkonsolidat l-eżitu pożittiv tal-BMS6 fl-eżitu tar-RevCon3. Azzjonijiet oħra maħsuba sabiex ir-RevCon3 tirnexxi ser ikunu: analiżi komprensiva tar-rapporti nazzjonali tal-Istati Membri tan-NU dwar l-implimentazzjoni tal-PtA NU u l-IIT, li għandha tiġi ppreżentata lir-RevCon3: programm ta' sponsorizzazzjoni għall-parteċipanti ta' pajjiżi terzi; u appoġġ tekniku għall-President tar-RevCon3.
      2.   DESKRIZZJONI TAL-AZZJONIJIET
      Il-Proġett tal-Unjoni b'appoġġ għar-RevCon3 ser jinvolvi l-elementi segwenti:

                  (i)

                  simpożji tematiċi għall-iżvilupp ta' konklużjonijiet orjentati lejn l-azzjoni dwar suġġetti marbuta mal-kontroll tas-SALW;

                  (ii)

                  konferenzi reġjonali bl-għan li jinvolvu rappreżentanti ta' gvernijiet u organizzazzjonijiet reġjonali minn reġjuni magħżula;

                  (iii)

                  analiżi tar-rapporti nazzjonali tal-Istati Membri tan-NU dwar l-implimentazzjoni tal-PtA NU u l-IIT li għandha tiġi ppreżentata fir-RevCon3;

                  (iv)

                  it-tisħiħ tal-bażijiet għar-RevCon3 (programm ta' sponsorizzazzjoni, appoġġ tekniku);

                  (v)

                  ħidma ta' komunikazzjoni effettiva biex jiġi ġġenerat impatt sostnut.

            Dawk il-ħames elementi huma diskussi fid-dettal aktar 'l isfel. Il-proġett ser jitmexxa b'mod parallel mat-tħejjija għar-RevCon3 mill-President. Din ser tkun opportunità importanti għall-President biex jipparteċipa fit-tħejjijiet tematiċi u reġjonali għar-RevCon3.
      2.1   Simpożji tematiċi
      2.1.1   Għan
      L-għan ta' kull simpożju ser ikun li jiġi diskuss u esplorat kull suġġett li qed jitqies u li jintlaħaq qbil dwar passi ta' azzjoni konkreta fil-livell nazzjonali, reġjonali u globali li jistgħu jiddaħħlu fid-dokument ta' eżitu tar-RevCon3. Il-konklużjonijiet u r-rakkomandazzjonijiet ta' kull simpożju ser jiġu ppreżentati u diskussi fil-konferenzi reġjonali kollha.
      2.1.2   Il-proġett ser jinkludi erba' simpożji bis-suġġetti segwenti:

                  (i)

                  traċċar ta' SALW u ġestjoni tal-ħażniet tagħhom f'sitwazzjonijiet ta' konflitt u ta' wara konflitt;

                  (ii)

                  is-SALW u l-Aġenda 2030 għall-Iżvilupp Sostenibbli, inkluż l-Għan tal-Iżvilupp Sostenibbli (“SDG”) 16 u l-aspetti tal-ġeneru fil-kontroll tas-SALW;

                  (iii)

                  l-iżviluppi reċenti fil-manifattura, it-teknoloġija u d-disinn tas-SALW, u l-isfidi u l-opportunitajiet li jirriżultaw minnhom għall-implimentazzjoni tal-PtA NU u l-IIT;

                  (iv)

                  is-sinerġiji bejn il-PtA NU, it-Trattat dwar il-Kummerċ tal-Armi (it-“TKA”), u strumenti rilevanti oħra.

            2.1.3   Format
      Is-simpożji ser ikollhom formati mfassla skont is-suġġett.

                  (i)

                  Traċċar ta' SALW u ġestjoni tal-ħażniet tagħhom f'sitwazzjonijiet ta' konflitt u ta' wara konflitt (ara d-dokument ta' eżitu BMS6 (1)), bl-għan li jitnaqqas kemm jista' jkun ir-riskju ta' devjazzjoni, inkluż b'serq, telf u esportazzjoni mill-ġdid mhux awtorizzata, ta' SALW lejn swieq illeċiti, gruppi armati illegali, terroristi u riċevituri oħra mhux awtorizzati.
                  Parteċipazzjoni ta':

                              —

                              esperti tekniċi minn gvernijiet, inkluż gvernijiet affettwati;

                              —

                              sistema tan-NU (DPKO, DPA, CTED, DSS, UNODC, UNODA);

                              —

                              esperti minn missjonijiet tan-NU għaż-żamma tal-paċi;

                              —

                              esperti minn gruppi ta' monitoraġġ tal-KSNU;

                              —

                              esperti mill-qasam akkademiku, istituti tar-riċerka;

                              —

                              esperti minn organizzazzjonijiet internazzjonali (WCO, Interpol, eċċ.);

                              —

                              esperti minn NGOs operazzjonali (MAG, CAR, ARES, eċċ.);

                              —

                              esperti minn istituzzjonijiet rilevanti tal-Unjoni (DG Home, Europol).

                        Total ta' madwar 40 parteċipant. Diskussjonijiet madwar mejda. L-Istati kollha mistiedna josservaw is-sessjoni ta' mistoqsijiet u tweġibiet u jieħdu sehem fiha.

                  (ii)

                  Is-SALW u l-Aġenda 2030 għall-Iżvilupp Sostenibbli, inkluż l-SDG 16 u l-aspetti tal-ġeneru fil-kontroll tas-SALW (ara dokument ta' eżitu BMS6 (2)) bil-parteċipazzjoni ta':

                              —

                              sistema tan-NU (DESA, PBSO, UNDP, UNICEF, UNODC, UN Women);

                              —

                              esperti mill-qasam akkademiku, istituti tar-riċerka;

                              —

                              esperti minn gvernijiet u organizzazzjonijiet reġjonali;

                              —

                              esperti minn istituzzjonijiet rilevanti tal-Unjoni (DG DEVCO, DG ECHO).

                        Total ta' madwar 40 parteċipant. Diskussjonijiet madwar mejda. L-Istati kollha mistiedna josservaw is-sessjoni ta' mistoqsijiet u tweġibiet u jieħdu sehem fiha.

                  (iii)

                  L-iżviluppi reċenti fil-manifattura, it-teknoloġija u d-disinn tas-SALW, u l-isfidi u l-opportunitajiet li jirriżultaw minnhom għall-implimentazzjoni tal-PtA NU u l-IIT (ara dokument ta' eżitu BMS6 (3)) bil-parteċipazzjoni ta':

                              —

                              esperti mill-industrija tas-SALW u minn federazzjonijiet rilevanti tas-settur industrijali;

                              —

                              sistema tan-NU (UNODA);

                              —

                              esperti mill-qasam akkademiku, istituti tar-riċerka;

                              —

                              esperti tekniċi minn gvernijiet;

                              —

                              esperti minn istituzzjonijiet rilevanti tal-Unjoni (DG GROW, DG TRADE, DG HOME).

                        Total ta' madwar 40 parteċipant. Jum 1: diskussjonijiet tal-esperti, mistoqsijiet u tweġibiet. Jum 2: diskussjoni madwar mejda dwar l-iżvilupp ta' dokument supplimentari għall-IIT. L-Istati kollha mistiedna josservaw il-mistoqsijiet u tweġibiet, u jieħdu sehem fihom.

                  (iv)

                  Sinerġiji bejn il-PtA NU, it-TKA u strumenti rilevanti oħra, fosthom il-Protokoll tan-NU dwar l-Armi tan-Nar u l-mekkaniżmi tan-NU għall-ġlieda kontra t-terroriżmu (ara dokument ta' eżitu BMS6 (4)) bil-parteċipazzjoni ta':

                              —

                              esperti minn gvernijiet;

                              —

                              sistema tan-NU (UNODC, UNODA, eċċ);

                              —

                              esperti minn organizzazzjonijiet internazzjonali (WCO, Interpol, Segretarjat tat-TKA);

                              —

                              esperti minn istituti tar-riċerka.

                        Total ta' madwar 40 parteċipant. Diskussjonijiet madwar mejda. Attenzjoni speċjali fuq sinerġiji, il-konsegwenzi pożittivi possibbli tad-dispożizzjonijiet ta' strument partikolari fuq l-oħrajn u l-evitar tad-duplikazzjoni. L-Istati kollha mistiedna josservaw il-mistoqsijiet u tweġibiet, u jieħdu sehem fihom.

            2.1.4   Post
      Is-simpożji dwar is-suġġetti (i) u (ii) ser isiru wieħed wara l-ieħor fi New York. Is-simpożji dwar is-suġġetti (iii) u (iv) ser isiru fi Brussell u f'Ġinevra rispettivament.
      2.1.5   Skedar
      L-erba' simpożji ser isiru fuq perijodu ta' ħames xhur bejn April u Settembru 2017. L-iskedar u s-sekwenza tagħhom (jiġifieri l-ordni tas-suġġetti indirizzati) ser jiġu deċiżi mill-aġenziji ta' implimentazzjoni, f'konsultazzjoni mal-Unjoni, b'kont meħud tal-kalendarju tan-NU dwar id-diżarm. Kull simpożju idum jumejn.
      2.1.6   Responsabbiltajiet tal-aġenziji ta' implimentazzjoni
      Kunċettwalizzazzjoni u tħejjija sostantiva:

                  L-UNODA u s-Small Arms Survey ser jiżviluppaw flimkien is-sustanza tas-simpożji u ser ikunu responsabbli għall-aġenda u l-għażla tal-kelliema/esperti. Is-Small Arms Survey ser jipprepara abbozz ta' dokument ta' sfond dwar kull suġġett, li ser iservi bħala bażi għal diskussjoni f'kull simpożju. Il-kunċettwalizzazzjoni u t-tħejjija sostantiva tas-simpożji tematiċi ser issir fi djalogu mad-Diviżjoni għad-Diżarm u n-Nonproliferazzjoni tas-Servizz Ewropew għall-Azzjoni Esterna (SEAE).

            Loġistika u servizzi tal-konferenzi:

                  L-UNODA ser tkun responsabbli għall-arranġamenti loġistiċi (il-prenotazzjoni tas-siti, l-organizzazzjoni tal-forniment tal-ikel, it-tagħmir awdjo-viżiv, l-arranġamenti għall-ivvjaġġar, eċċ.). Is-SEAE ser tgħin billi tiżgura post għas-simpożju dwar is-suġġett (iii), li ser isir fi Brussell.

            2.1.7.   Riżultati tal-azzjoni
      Is-simpożji tematiċi ser isarrfu f'aktar għarfien u pożizzjoni elaborata dwar is-suġġetti magħżula mill-Unjoni u mill-partijiet ikkonċernati l-oħra involuti. Is-Small Arms Survey ser iħejji dokument ta' eżitu estensiv dwar l-erba' simpożji tematiċi. Dak id-dokument ta' eżitu ser ikun fih studju dwar l-erba' suġġetti u ser jibni fuq l-abbozzi ta' dokumenti ta' sfond u jinkorpora fih is-sejbiet tad-diskussjonijiet tal-esperti fl-erba' simpożji tematiċi. Id-dokument ta' eżitu ser jiffoka fuq passi ta' azzjoni konkreta bil-ħsieb li jiddaħħlu fid-dokument ta' eżitu tar-RevCon3. Id-dokument ta' eżitu ser jikkontribwixxi għal-laqgħat sussegwenti fi ħdan il-proġett.
      2.2   Konferenzi reġjonali
      2.2.1   Għan
      Kull konferenza reġjonali għandha l-għan li tħejji għar-RevCon3, billi tipprovdi forum għall-Istati parteċipanti sabiex jidentifikaw u jesploraw kwistjonijiet speċifiċi għar-reġjun fl-implimentazzjoni tal-PtA NU u l-IIT u sabiex jiddiskutu s-sejbiet u r-rakkomandazzjonijiet tal-erba' simpożji tematiċi deskritti fit-taqsima 2.1.
      2.2.2   Suġġetti
      Kull konferenza reġjonali ser tindirizza l-erba' suġġetti tas-simpożji (ara t-taqsima 2.1). Barra minn hekk, il-konferenzi reġjonali jeħtieġ li jagħtu lok għal diskussjonijiet speċifiċi għar-reġjun bi tħejjija għar-RevCon3.
      2.2.3   Format
      Il-konferenzi reġjonali ser jiddependu prinċipalment fuq konsultazzjonijiet interattivi, ibbażati fuq il-preżentazzjonijiet mis-Small Arms Survey u mill-UNODA. F'kull konferenza reġjonali, il-President ser jingħata l-opportunità li jippreżenta s-sitwazzjoni attwali tat-tħejjijiet għar-RevCon3. L-organizzazzjonijiet reġjonali ser jagħtu preżentazzjonijiet dwar l-isforzi tagħhom għall-implimentazzjoni tal-paragrafi rilevanti tad-dokument ta' eżitu BMS6 li għandhom x'jaqsmu mal-organizzazzjonijiet reġjonali. Meta l-Istati jintgħażlu għall-programm ta' sponsorizzazzjoni tar-RevCon3, il-parteċipanti tagħhom fil-konferenza reġjonali għandhom fil-prinċipju jkunu wkoll parti mid-delegazzjoni tagħhom għar-RevCon3. Is-Small Arms Survey ser jabbozza rapport proċedurali qasir dwar kull konferenza reġjonali.
      2.2.4   Post
      Il-konferenzi reġjonali huma maħsuba biex jappoġġaw lill-gvernijiet u organizzazzjonijiet minn reġjuni speċifiċi fit-tħejjija għar-RevCon3. Xi organizzazzjonijiet reġjonali diġà qed jorganizzaw laqgħa ta' tħejjija għar-RevCon3: Lega tal-Istati Għarab, OSKE, Forum tal-Gżejjer tal-Paċifiku (PIF). Il-proġett tal-Unjoni m'għandux għalfejn ikopri dawk ir-reġjuni. Għalhekk, qed jiġu ssuġġeriti dawn il-ħames laqgħat reġjonali li ġejjin:

                  Pajjiżi mis-sottoreġjuni

                  Organizzazzjonijiet reġjonali

                  Ċentru reġjonali

                  Post

                  Punent tal-Afrika u Afrika Ċentrali

                  ECOWAS, ECCAS, AU

                  UNREC

                  Lomé

                  Lvant tal-Afrika u Nofsinhar tal-Afrika

                  RECSA, SADC, AU

                  UNREC

                  Lomé

                  Karibew

                  CARICOM

                  UNLIREC

                  Port of Spain

                  Amerka Latina

                  OAS, UNASUR

                  UNLIREC

                  Lima

                  ASEAN u l-Istati tan-Nofsinhar tal-Asja

                  ASEAN

                  UNRCPD

                  Bangkok

            Din id-Deċiżjoni ser tappoġġa l-parteċipazzjoni/involviment tas-Small Arms Survey u l-UNODA fil-konferenzi reġjonali msemmija hawn taħt bil-ħsieb li tippreżenta s-sejbiet tas-simpożji tematiċi fejn dawn jikkorrispondu mal-interessi tal-entitajiet organizzattivi. Tali parteċipazzjoni/involviment ser jiddependi fuq l-iskedar tal-organizzazzjoni ta' dawk il-konferenzi.

                  Pajjiżi mis-sottoreġjuni

                  Organizzazzjonijiet reġjonali

                  Ewropa u Amerka ta' Fuq

                  OSKE

                  Lvant Nofsani

                  Lega tal-Istati Għarab

                  Paċifiku

                  PIF

            2.2.5   Skedar
      Il-ħames konferenzi ser isiru f'perijodu ta' tmien xhur bejn Ġunju 2017 u Frar 2018 (ser jiġi żgurat li l-konferenzi reġjonali kollha jsiru qabel il-laqgħa tal-Kummissjoni Preparatorja għar-RevCon3, li x'aktarx issir fi Frar 2018). L-iskedar u s-sekwenza eżatti (jiġifieri l-ordni tar-reġjuni koperti) tal-konferenzi reġjonali ser jiġu deċiżi mill-aġenziji ta' implimentazzjoni, f'konsultazzjoni mal-Unjoni, b'kont meħud tal-kalendarju tan-NU dwar id-diżarm. Kull konferenza reġjonali ddum jumejn. Iż-żewġ konferenzi reġjonali fl-Afrika ser jiġu organizzati waħda wara l-oħra f'post wieħed. Iż-żewġ konferenzi reġjonali fl-Amerka Latina u l-Karibew ser jiġu organizzati waħda wara l-oħra.
      2.2.6   Responsabbiltajiet tal-aġenziji ta' implimentazzjoni
      Tħejjija sostantiva:

                  L-UNODA (inkluż iċ-ċentri reġjonali tiegħu) u s-Small Arms Survey ser jiżviluppaw is-sustanza tal-konferenzi reġjonali u ser ikunu responsabbli għall-aġenda u l-għażla tal-kelliema/esperti. L-UNODA, flimkien mal-President, ser jieħu l-inizjattiva biex jagħmel preżentazzjonijiet dwar is-sitwazzjoni tat-tħejjijiet għar-RevCon3. Is-Small Arms Survey ser jagħmel preżentazzjonijiet dwar l-eżiti tas-simpożji. Is-Small Arms Survey ser jħejji sommarju ta' kull konferenza reġjonali.

            Loġistika u servizzi tal-konferenzi:

                  L-UNODA u ċ-ċentri reġjonali tiegħu ser jimplimentaw l-arranġamenti loġistiċi (il-prenotazzjoni tas-siti, l-organizzazzjoni tal-forniment tal-ikel, it-tagħmir awdjo-viżiv, l-arranġamenti għall-ivvjaġġar tal-esperti, eċċ.) għall-konferenzi reġjonali, taħt is-sorveljanza tal-kwartieri ġenerali tal-UNODA.

            2.2.7.   Riżultat tal-azzjoni
      L-Istati mir-reġjun huma mħeġġa jiżviluppaw kunsens dwar it-tħejjijiet għar-RevCon3, speċjalment dwar l-erba' suġġetti tas-simpożji tematiċi.
      2.3   Analiżi tar-rapporti nazzjonali tal-PtA NU u l-IIT b'attenzjoni speċjali fuq l-isfidi għall-implimentazzjoni li joħolqu opportunitajiet għal kooperazzjoni u assistenza.
      2.3.1   Format
      Id-dokument ta' eżitu tas-Sitt Laqgħa Biennali tal-Istati dwar il-PtA NU (A/CONF.192/BMS/2016/WP.1/Rev.3) ta mandat lill-UNODA “biex jeżamina, bir-riżorsi eżistenti, ix-xejriet, l-isfidi u l-opportunitajiet ta' implimentazzjoni marbuta mal-PtA NU u l-IIT, abbażi tal-informazzjoni disponibbli, fosthom dik ippreżentata u/jew ipprovduta mill-Istati Membri, biex jippreżentahom lir-RevCon3 għall-konsiderazzjoni tagħha u għal segwitu xieraq”.
      Valutazzjoni indipendenti u infurmata tajjeb tar-rapporti nazzjonali dwar l-implimentazzjoni hija sors essenzjali għal dak ir-rapport mandat, u b'żieda miegħu. Il-valutazzjoni tar-rapporti nazzjonali hija ta' importanza partikolari billi huwa mistenni li dawk ir-rapporti jkun fihom informazzjoni dwar l-implimentazzjoni tal-SDG 16, li għalih ma jeżisti l-ebda mekkaniżmu ta' rappurtar ieħor. Għaldaqstant, analiżi komprensiva tar-rapporti nazzjonali mis-Small Arms Survey ser tkun attività importanti fil-proġett, li għandha tiġi ppubblikata mis-Small Arms Survey u tagħti kontribut lir-rapport mandat li jħares 'il quddiem tal-UNODA. Dik l-analiżi komprensiva ser tikkomplementa l-laqgħat reġjonali u tematiċi, u żżid il-probabbiltà li r-RevCon3 tilħaq l-aspirazzjonijiet tal-Unjoni għal pjan direzzjonali prattiku, iffokat u effikaċi għall-PtA NU fil-perijodu wara r-RevCon3 li jiffoka fuq ir-rabta tal-isfidi ta' implimentazzjoni mal-opportunitajiet għall-kooperazzjoni u l-assistenza.
      2.3.2   Skedar
      L-analiżi titlesta qabel il-laqgħa tar-RevCon3 (Ġunju 2018).
      2.3.3   Responsabbiltajiet tal-aġenziji ta' implimentazzjoni
      L-UNODA għandu jistabbilixxi data biex ir-rapporti nazzjonali biennali jaslu fil-ħin (nofs l-2017). Is-Small Arms Survey għandu jipprovdi analiżi bil-miktub tar-rapporti ppreżentati.
      2.3.4.   Riżultat tal-azzjoni
      L-analiżi ser tipprovdi informazzjoni li tippermetti allokazzjoni aħjar tal-attivitajiet ta' assistenza fir-rigward tal-implimentazzjoni tal-PtA NU u l-kontroll tas-SALW inġenerali.
      2.4   Tisħiħ tal-pedamenti tar-RevCon3
      2.4.1   Programm ta' sponsorizzazzjoni
      Minħabba nuqqas ta' fondi, ħafna pajjiżi fil-fażi tal-iżvilupp ibatu biex ikunu rappreżentati fil-konferenzi ta' reviżjoni tal-PtA NU mill-uffiċjali ewlenin tagħhom li jittrattaw kwistjonijiet ta' SALW. L-Unjoni tista' tiffinanzja programm ta' sponsorizzazzjoni għal grupp magħżul ta' pajjiżi l-aktar milquta sabiex tippermetti l-parteċipazzjoni ta' dawk l-uffiċjali fir-RevCon3.
      Attivitajiet:

                  L-UNODA ser tamministra l-ivvjaġġar u l-akkomodazzjoni għar-RevCon3 (mhux għall-Kummissjoni Preparatorja li ssir qabel fl-2018) għal massimu ta' 20 parteċipant. Il-parteċipanti ser jintgħażlu mis-SEAE fuq ir-rakkomandazzjoni tal-UNODA inkluż taċ-ċentri reġjonali tiegħu. Fil-prinċipju, l-uffiċjali magħżula għandhom ikunu l-punti ta' kuntatt nazzjonali tal-PtA NU maħtura. Kriterji oħra għall-għażla jinkludu kunsiderazzjonijiet tal-ugwaljanza bejn is-sessi, il-preżentazzjoni f'waqtha ta' rapport nazzjonali, il-parteċipazzjoni attiva f'konferenzi reġjonali jew simpożji tematiċi u l-għarfien u l-esperjenza fis-suġġetti inkwistjoni. Matul ir-RevCon3, l-UNODA ser jorganizza laqgħa mal-parteċipanti u d-delegazzjonijiet sponsorizzati mill-Unjoni u mill-Istati Membri.

            Riżultati:

                  —

                  Deliberazzjonijiet tar-RevCon3 bil-kontribut siewi tal-esperti li jittrattaw il-kwistjonijiet tas-SALW direttament f'pajjiżi affettwati li normalment ma jistgħux iħallsu biex jattendu r-RevCon;

                  —

                  Opportunitajiet akbar biex l-uffiċjali ta' pajjiżi fil-fażi tal-iżvilupp, inkluż rappreżentanti minn organizzazzjonijiet tas-soċjetà ċivili li jittrattaw kwistjonijiet tas-SALW, jistabbilixxu kuntatti u jiltaqgħu ma' oħrajn;

                  —

                  Sinerġiji possibbli permezz ta' avvenimenti sekondarji u attivitajiet ta' taħriġ relatati tar-RevCon3.

            2.4.2   Appoġġ tekniku lill-President tar-RevCon3
      Il-President u t-tim tiegħu/tagħha ser jibbenefikaw mill-għarfien espert tekniku mogħti mis-Segretarjat tan-NU bl-appoġġ ta' espert ta' livell għoli mis-Small Arms Survey.
      Attivitajiet:

                  Is-Segretarjat tan-NU, appoġġat mill-espert ta' livell għoli tas-Small Arms Survey ser itejjeb il-kapaċità tiegħu li jagħti pariri lill-President u lit-tim tiegħu/tagħha dwar l-aspetti kumplessi u tekniċi tal-ħidma tar-RevCon3.

            Riżultati:

                  Il-President ser ikollu aċċess għall-firxa sħiħa ta' għarfien espert dwar kwistjonijiet sostantivi u tekniċi marbuta mar-RevCon3.

            2.5   Ħidma ta' komunikazzjoni
      Il-ħidma ta' komunikazzjoni permezz ta' dikjarazzjonijiet għall-istampa u avvenimenti sekondarji ser tkun parti essenzjali tal-proġett. Barra minn hekk, pjattaforma web tar-RevCon3 tista' titfa' l-attenzjoni fuq is-suġġetti ewlenin għar-RevCon3 u għall-assistenza/tisħiħ tal-kapaċitajiet.
      Attivitajiet:

                  —

                  Dikjarazzjonijiet konġunti għall-istampa flimkien ma' simpożji u konferenzi reġjonali. Rapporti fuq il-mezzi tax-xandir;

                  —

                  Avvenimenti sekondarji dwar il-proġett fil-laqgħat rilevanti fosthom l-Ewwel Kumitat tal-Assemblea Ġenerali (2017) u t-Tielet Konferenza tal-Istati Partijiet tat-Trattat dwar il-Kummerċ tal-Armi;

                  —

                  L-UNODA ser jistabbilixxi paġni web dedikati għar-RevCon3 sena bil-quddiem. Dik ser tkun il-pjattaforma ewlenija fejn jitqiegħdu d-dokumenti u għall-interazzjoni mal-Istati Membri, l-organizzazzjonijiet reġjonali u l-istituzzjonijiet. Il-pjattaforma ser ikun fiha oqsma tematiċi u ser tingħata attenzjoni speċjali għar-rabta tal-ħtiġijiet għall-assistenza mar-riżorsi disponibbli.

            Riżultati:

                  Ġestjoni effikaċi tal-informazzjoni dwar il-proġett u l-eżiti tiegħu; pjattaforma web dinamika għar-RevCon3 ġewwa l-ambjent web tal-PtA NU li tinkludi approċċi tematiċi u li tippermetti li l-ħtiġijiet għall-assistenza jitqabblu mar-riżorsi disponibbli.

            3.   RIŻULTATI TANĠIBBLI
      L-aġenziji ta' implimentazzjoni ser jipproduċu u jippreżentaw ir-riżultati tanġibbli li ġejjin lill-Unjoni:

                  —

                  Riżultati tanġibbli 1-5: Rapporti fil-qosor tal-erba' konferenzi tematiċi;

                  —

                  Riżultati tanġibbli 6-11: Rapporti fil-qosor tal-ħames konferenzi reġjonali;

                  —

                  Riżultat tanġibbli 12: Valutazzjoni komprensiva tar-rapporti nazzjonali dwar l-implimentazzjoni tal-PtA NU;

                  —

                  Riżultat tanġibbli 13: Rapport finali hekk kif jitlesta l-proġett.

         (1)  A/CONF.192/BMS/2016/2 §37, §55, §56, §57, §74, §75, §82, §83, §84, §105.

         (2)  A/CONF.192/BMS/2016/2 §15, §23, §24,§25, §40,§41, §52, §59, §60, §101.

         (3)  A/CONF.192/BMS/2016/2 §63, §79, §90.

         (4)  A/CONF.192/BMS/2016/2 §12, §14, §62, §67, §107.


title: 2009/526/KE: Deċiżjoni tal-Kunsill tas- 7 ta’ Lulju 2009 li taħtar erba' membri Belġjani u membru supplenti Belġjan fil-Kumitat tar-Reġjuni

text:
               8.7.2009

               MT

               Il-Ġurnal Uffiċjali tal-Unjoni Ewropea

               L 177/4

         DEĊIŻJONI TAL-KUNSILL
   tas-7 ta’ Lulju 2009
   li taħtar erba' membri Belġjani u membru supplenti Belġjan fil-Kumitat tar-Reġjuni
   (2009/526/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 263 tiegħu,
   Wara li kkunsidra l-proposta mill-Gvern Belġjan,
   Billi:

               (1)

               Fl-24 ta' Jannar 2006 l-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2006 sal-25 ta' Jannar 2010 (1).

               (2)

               Konsegwentement għat-tmiem tal-mandati tas-Sur Geert BOURGEOIS, is-Sur Luc VAN DEN BRANDE, is-Sur Patrick LACHAERT u s-Sur Gilbert BOSSUYT saru vakanti erba' siġġijiet ta' membri fil-Kumitat tar-Reġjuni. Konsegwentement għat-tmiem tal-mandat tas-Sur Marc VAN DEN ABEELEN sar vakanti siġġu ta' membru supplenti,

         IDDEĊIEDA KIF ĠEJ:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2010:

               a)

               bħala membri:

                           —

                           Is-Sur Geert BOURGEOIS, Vlaams Volksvertegenwoordiger (tibdil fil-mandat),

                           —

                           Is-Sur Luc VAN DEN BRANDE, Voorzitter Vlaams-Europees Verbindingsagentschap (tibdil fil-mandat),

                           —

                           Is-Sur Gilbert BOSSUYT, burgemeester Menen (tibdil fil-mandat),

                           —

                           Is-Sur Patrick LACHAERT, gemeenteraadslid Merelbeke (tibdil fil-mandat),

                     u

               b)

               bħala membru supplenti:

                           —

                           Is-Sur Marc VAN DEN ABEELEN, burgemeester van Aartselaar (tibdil fil-mandat).

         Artikolu 2
   Din id-Deċiżjoni għandha tidħol fit-30 ta’ Ġunju 2009.

      Magħmul fi Brussell, is-7 ta’ Lulju 2009.

            Għall-Kunsill

            Il-President

         A. BORG

      (1)  ĠU L 56, 25.2.2006, p. 75.


title: 2010/499/UE, Euratom: Deċiżjoni tal-Parlament Ewropew tal- 5 ta' Mejju 2010 dwar l-għeluq tal-kontijiet għall-implimentazzjoni tal-baġit ġenerali tal-Unjoni Ewropea għas-sena finanzjarja 2008, Taqsima III – Il-Kummissjoni

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/82

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar l-għeluq tal-kontijiet għall-implimentazzjoni tal-baġit ġenerali tal-Unjoni Ewropea għas-sena finanzjarja 2008, Taqsima III – Il-Kummissjoni
   (2010/499/UE, Euratom)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2008 (1),
   wara li kkunsidra l-kontijiet annwali finali tal-Komunitajiet Ewropej għas-sena finanzjarja 2008 – Volum I (SEC(2009) 1089 – C7-0172/2009) (2),
   wara li kkunsidra r-rapport annwali tal-Kummissjoni lill-Parlament Ewropew u lill-Kunsill dwar is-segwitu għad-deċiżjonijiet ta' kwittanza 2007 (COM(2009) 526) u d-dokument ta' ħidma tas-servizzi tal-Kummissjoni li jakkumpanja lil dan ir-rapport (SEC(2009) 1427),
   wara li kkunsidra l-Komunikazzjoni tal-Kummissjoni bit-titlu ‘Sinteżi tal-kisbiet ta’ tmexxija tal-Kummissjoni fl-2008 (COM(2009) 256),
   wara li kkunsidra r-rapport annwali tal-Kummissjoni għall-awtorità ta' kwittanza dwar il-verifiki interni mwettqa fis-sena 2008 (COM(2009) 419), u d-dokument ta' ħidma tas-servizzi tal-Kummissjoni li jakkumpanja lil dan ir-rapport (SEC(2009) 1102),
   wara li kkunsidra r-rapport tal-Kummissjoni dwar it-tweġibiet tal-Istati Membri dwar ir-rapport annwali għall-2008 tal-Qorti tal-Awdituri (SEC(2010) 178) u SEC(2010) 196),
   wara li kkunsidra l-Green Paper dwar l-Inizjattiva Ewropea Favur It-Trasparenza, adottata mill-Kummissjoni fit-3 ta' Mejju 2006 (COM(2006) 194),
   wara li kkunsidra l-Opinjoni Nru 2/2004 tal-Qorti tal-Awdituri dwar il-mudell ta' ‘verifika unika’ (u l-proposta relatata ma qafas ta' kontroll intern Komunitarju) (3),
   wara li kkunsidra l-Komunikazzjoni tal-Kummissjoni fuq ir-roadmap għal qafas ta' kontroll intern integrat (COM(2005) 252),
   wara li kkunsidra l-Pjan ta' Azzjoni tal-Kummissjoni lejn Qafas ta' Kontroll Intern Integrat (COM(2006) 9), ir-Rapport dwar il-Pjan ta' Azzjoni tal-Kummissjoni lejn Qafas Integrat tal-Kontroll Intern (COM(2008) 110), u d-Dokument ta' ħidma tas-servizzi tal-Kummissjoni li jakkumpanja dan ir-rapport (SEC(2008) 259),
   wara li kkunsidra r-Rapport tal-Impatt dwar il-Pjan ta' Azzjoni tal-Kummissjoni lejn Qafas ta' Kontroll Intern Integrat (COM(2009) 43),
   wara li kkunsidra l-Opinjoni Nru 6/2007 tal-Qorti tal-Awdituri dwar it-taqsiriet annwali tal-Istati Membri; id-“dikjarazzjonijiet nazzjonali” tal-Istati Membri; u x-xogħol tal-verifika fuq il-fondi tal-UE mill-korpi nazzjonali tal-verifika (4),
   wara li kkunsidra l-Pjan ta' Azzjoni biex jissaħħaħ ir-rwol ta' superviżjoni tal-Kummissjoni taħt ġestjoni komuni ta' azzjonijiet strutturali (COM(2008) 97) u r-rapport interim dwar is-segwitu għal dan il-pjan ta' azzjoni (SEC(2009) 1463),
   wara li kkunsidra r-rapport mill-Kummissjoni dwar il-Progress fil-Bulgarija taħt il-Mekkaniżmu ta' Kooperazzjoni u Verifika (COM(2009) 402) u d-dokument ta' appoġġ li jakkumpanja lil dan ir-rapport (SEC(2009) 1074),
   wara li kkunsidra r-rapport mill-Kummissjoni dwar il-Progress fir-Rumanija taħt il-Mekkaniżmu ta' Kooperazzjoni u Verifika (COM(2009) 401) u d-dokument ta' appoġġ li jakkumpanja lil dan ir-rapport (SEC(2009) 1073),
   wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2008 (5) kif ukoll ir-rapporti speċjali tagħha, flimkien mat-tweġibiet rispettivi tal-istituzzjonijiet li jkunu qed jiġu verifikati,
   wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri skont l-Artikolu 248 tat-Trattat KE (6),
   wara li kkunsidra l-Komunikazzjoni tal-Kummissjoni tas-16 ta' Diċembru 2008 dwar għarfien komuni tal-kunċett ta' riskju tollerabbli ta' żball (COM(2008) 866), u d-dokument ta' ħidma tas-servizzi tal-Kummissjoni li jakkumpanja lil din il-komunikazzjoni (SEC(2008) 3054),
   wara li kkunsidra r-rakkomandazzjoni tal-Kunsill tas-16 ta' Frar 2010 dwar il-kwittanza li għandha tingħata lill-Kummissjoni fir-rigward tal-implimentazzjoni tal-baġit għas-sena finanzjarja 2008(5826/2010 – C7-0054/2010),
   wara li kkunsidra r-rakkomandazzjoni tal-Kunsill tas-16 ta' Frar 2010 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2008 (5828/2010 – C7-0055/2010),
   wara li kkunsidra l-Artikoli 274, 275 u 276 tat-Trattat KE, l-Artikoli 317, 318 and 319 tat-Trattat FUE, kif ukoll l-Artikoli 179a u 180b tat-Trattat Euratom,
   wara li kkunsidra l-istandards internazzjonali tal-verifika u l-istandards internazzjonali tal-kontabbiltà, b'mod partikolari dawk applikabbli għas-settur pubbliku,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (7), u b'mod partikolari l-Artikoli 55, 145, 146 u 147 tiegħu,
   wara li kkunsidra r-Regolament tal-Kunsill (KE) Nru 58/2003 tad-19 ta' Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (8), u b'mod speċjali l-Artikolu 14 (2 u 3) tiegħu,
   wara li kkunsidra l-Artikolu 76 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A7-0099/2010),

               A.

               billi skont l-Artikolu 318 tat-Trattat dwar il-Funzjonament tal-Unjoni Ewropea l-Kummissjoni hija responsabbli għat-tfassil tal-kontijiet,

               1.

               Japprova l-għeluq tal-kontijiet tal-baġit ġenerali tal-Unjoni Ewropea għas-sena finanzjarja 2008;

               2.

               Jippreżenta l-osservazzjonijiet tiegħu fir-riżoluzzjoni li hi parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2008, Taqsima III – Il-Kummissjoni u l-aġenziji eżekuttivi;

               3.

               Jagħti istruzzjonijiet lill-President tiegħu biex jgħaddi din id-deciżjoni lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri u lill-Bank Ewropew tal-Investiment, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 71, 14.3.2008.

      (2)  ĠU C 273, 13.11.2009, p. 1.

      (3)  ĠU C 107, 30.4.2004, p. 1.

      (4)  ĠU C 216, 14.9.2007, p. 3.

      (5)  ĠU C 269, 10.11.2009, p. 1.

      (6)  ĠU C 273, 13.11.2009, p. 122.

      (7)  ĠU L 248, 16.9.2002, p. 1.

      (8)  ĠU L 11, 16.1.2003, p. 1.


title: Deċiżjoni (UE) 2015/2458 tal-Parlament Ewropew u tal-Kunsill tas-16 ta' Diċembru 2015 dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni mill-Irlanda — EGF/2015/006 IE/PWA International)

text:
               24.12.2015

               MT

               Il-Ġurnal Uffiċjali tal-Unjoni Ewropea

               L 339/46

         DEĊIŻJONI (UE) 2015/2458 TAL-PARLAMENT EWROPEW U TAL-KUNSILL
   tas-16 ta' Diċembru 2015
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni mill-Irlanda — EGF/2015/006 IE/PWA International)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (1), u b'mod partikolari l-Artikolu 15(4) tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b'mod partikolari l-punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-kriżi finanzjarja u ekonomika globali, jew b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)

               Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013 (3).

               (3)

               Nhar id-19 ta' Ġunju 2015, l-Irlanda ppreżentat l-applikazzjoni EGF/2015/006 IE/PWA International għal kontribuzzjoni finanzjarja mill-FEG, b'segwitu għas-sensji mogħtija f'PWA International Ltd u fornitur wieħed fl-Irlanda. Din ġiet issupplimentata b'informazzjoni addizzjonali, ipprovduta skont l-Artikolu 8(3) tar-Regolament (UE) Nru 1309/2013. Dik l-applikazzjoni hija konformi mar-rekwiżiti għad-determinazzjoni ta' kontribuzzjoni finanzjarja mill-FEG skont l-Artikolu 13 ta' dan ir-Regolament.

               (4)

               Bi qbil mal-Artikolu 6(2) tar-Regolament (UE) Nru 1309/2013, l-Irlanda ddeċidiet li tipprovdi servizzi personalizzati kofinanzjati mill-FEG anke lil 108 żagħżugħ(a) li jinsabu barra mill-edukazzjoni, impjieg jew taħriġ (NEET).

               (5)

               Bi qbil mal-Artikolu 4(2) tar- Regolament (UE) Nru 1309/2013, l-applikazzjoni mill-Irlanda hija meqjusa ammissibbli peress li s-sensji għandhom impatt serju fuq l-impjiegi u l-ekonomija lokali, reġjonali jew nazzjonali.

               (6)

               Għaldaqstant, il-FEG għandu jiġi mobilizzat sabiex tingħata kontribuzzjoni finanzjarja li tammonta għal EUR 442 293 għall-applikazzjoni ppreżentata mill-Irlanda.

               (7)

               Sabiex jitnaqqas kemm jista' jkun iż-żmien li jittieħed għall-mobilizzazzjoni tal-FEG, din id-deċiżjoni għandha tapplika mid-data tal-adozzjoni tagħha,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2015, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 442 293 f'approprjazzjonijiet ta' impenn u ta' pagament.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Għandha tapplika mis-16 ta' Diċembru 2015.

      Magħmul fi Strasburgu, is-16 ta' Diċembru 2015.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         N. SCHMIT

      (1)  ĠU L 347, 20.12.2013, p. 855.

      (2)  ĠU C 373, 20.12.2013, p. 1.

      (3)  Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884);


title: 2010/661/UE: Deċiżjoni tal-Parlament Ewropew u tal-Kunsill tal- 20 ta' Ottubru 2010 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (applikazzjoni EGF/2009/031 DK/Linak mid-Danimarka)

text:
               4.11.2010

               MT

               Il-Ġurnal Uffiċjali tal-Unjoni Ewropea

               L 286/17

         DEĊIŻJONI TAL-PARLAMENT EWROPEW U TAL-KUNSILL
   tal-20 ta' Ottubru 2010
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (applikazzjoni EGF/2009/031 DK/Linak mid-Danimarka)
   (2010/661/UE)
   IL-PARLAMENT EWROPEW U L-KUNSILL TAL-UNJONI EWROPEA,
   wara li kkunsidraw it-Trattat dwar il-Funzjonament tal-Unjoni Ewropea,
   wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (1), u b'mod partikulari l-punt 28 tiegħu,
   wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi appoġġ addizzjonali għall-ħaddiema ssensjati minħabba bidliet strutturali maġġuri fix-xejriet kummerċjali dinjin dovuti għall-globalizzazzjoni u sabiex jiġu megħjuna fl-integrazzjoni mill-ġdid tagħhom fis-suq tax-xogħol.

               (2)

               L-ambitu tal-EGF twessa’ għall-applikazzjonijiet mressqa mill-1 ta’ Mejju 2009 biex jinkludi sostenn lill-ħaddiema li jitilfu l-impjieg bħala riżultat dirett tal-kriżi globali finanzjarja u ekonomika.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF taħt il-limitu massimu annwali ta’ EUR 500 miljun.

               (4)

               Id-Danimarka ressqet applikazzjoni għall-mobilizzazzjoni tal-EGF, fir-rigward ta' sensji fil-Linak A/S. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta' EUR 1 213 508.

               (5)

               L-EGF għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mid-Danimarka.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 1 213 508 f'approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, l-20 ta’ Ottubru 2010.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         O. CHASTEL

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Id-Deċiżjoni tal-Kummissjoni tal-14 ta' Ġunju 1994 li temenda d-Deċiżjoni tal-Kummissjoni 93/53/KEE li tistabbilixxi Kumitat Xjentifiku għad-denominazzjonijiet ta' oriġini, indikazzjonijiet ġeografiċi u ċertifikati ta' karattru speċifiku

text:
Avviż Legali Importanti

|

31994D0437

Official Journal L 180 , 14/07/1994 P. 0047 - 0047 Finnish special edition: Chapter 3 Volume 59 P. 0063  Swedish special edition: Chapter 3 Volume 59 P. 0063

		Id-Deċiżjoni tal-Kummissjonital-14 ta' Ġunju 1994li temenda d-Deċiżjoni tal-Kummissjoni 93/53/KEE li tistabbilixxi Kumitat Xjentifiku għad-denominazzjonijiet ta' oriġini, indikazzjonijiet ġeografiċi u ċertifikati ta' karattru speċifiku(94/437/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Billi Artikolu 5 tad-Deċiżjoni tal-Kummissjoni 93/53/KEE tal-21 ta' Diċembru 1992 li tistabbilixxi Kumitat Xjentifiku għad-denominazzjonjiet ta' oriġini, indikazzjonjiet ġeografiċi u ċertifikati ta' karattru speċifiku [1] jistipula li l-proċeduri tal-Kumitat għandhom ikunu validi biss meta l-membri tiegħu kollha huma preżenti; billi din il-ħtieġa x'aktarx ma tħallix il-Kumitat milli jagħti opinjonijiet; billi biex tkun evitata din l-inkonvenjenza l-proċeduri tal-Kumitat għandhom ikunu validi meta tal-anqas ħamsa mill-membri tiegħu huma preżenti.IDDEĊIDIET KIF ĠEJ:Artikolu waħdieniF'Artikolu 5 tad-Deċiżjoni Nru 93/53/KEE l-ewwel sentenza hija mibdula b'dan:"Il-proċeduri tal-Kumitat għandhom ikunu validi biss meta tal-anqas ħamsa mill-membri tiegħu huma preżenti."Magħmula f'Brussel, fl-14 ta' Ġunju 1994.Għall-KummissjoniRené SteichenMembru tal-Kummissjoni[1] ĠU L 13, tal-21.1.1993, p. 16.--------------------------------------------------


title: Deċiżjoni tal-Kumitat Politiku u ta' Sigurtà (PESK) 2016/2255 tas-7 ta' Diċembru 2016 dwar l-aċċettazzjoni tal-kontributi ta' Stati terzi għall-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/2/2016)

text:
               15.12.2016

               MT

               Il-Ġurnal Uffiċjali tal-Unjoni Ewropea

               L 340/59

         DEĊIŻJONI TAL-KUMITAT POLITIKU U TA' SIGURTÀ (PESK) 2016/2255
   tas-7 ta' Diċembru 2016
   dwar l-aċċettazzjoni tal-kontributi ta' Stati terzi għall-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/2/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill (PESK) 2016/610 tad-19 ta' April 2016 dwar Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (1),
   Billi:

               (1)

               Skont l-Artikolu 8(2) tad-Deċiżjoni (PESK) 2016/610, il-Kunsill awtorizza lill-Kumitat Politiku u ta' Sigurtà biex jieħu d-deċiżjonijiet rilevanti dwar l-aċċettazzjoni ta' kontributi proposti minn Stati terzi għall-Missjoni ta' Taħriġ Militari tal-PSDK tal-Unjoni Ewropea Militari fir-Repubblika Ċentru-Afrikana (EUTM RCA).

               (2)

               Skont ir-rakkomandazzjoni mill-Kmandant tal-Missjoni EUTM RCA tal-UE dwar kontribut propost mir-Repubblika tas-Serbja u l-parir ipprovdut mill-Kumitat Militari tal-Unjoni Ewropea f'dak ir-rigward, dak il-kontribut għandu jiġi aċċettat u kkunsidrat sinifikanti.

               (3)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża. Konsegwentement, id-Danimarka mhux qed tieħu sehem fl-adozzjoni ta' din id-Deċiżjoni u la hi marbuta biha u lanqas mhija soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Kontributi ta' Stati Terzi
   1.   Il-kontribut mir-Repubblika tas-Serbja għal EUTM RCA huwa aċċettat u meqjus bħala sinifikanti.
   2.   Ir-Repubblika tas-Serbja hija eżentata minn kontribuzzjonijiet finanzjarji għall-baġit ta' EUTM RCA.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-7 ta' Diċembru 2016.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 104, 20.4.2016, p. 21.


title: Deċiżjoni (UE) 2016/1552 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/324

         DEĊIŻJONI (UE) 2016/1552 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Fondazzjoni Ewropea għat-Taħriġ għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Taħriġ għas-sena finanzjarja 2014, flimkien mar-risposta tal-Fondazzjoni (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0071/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1339/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi Fondazzjoni Ewropea għat-Taħriġ (4), u b’mod partikolari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A8-0116/2016),

               1.

               Jagħti l-kwittanza lid-Direttur tal-Fondazzjoni Ewropea għat-Taħriġ għall-implimentazzjoni tal-baġit tal-Fondazzjoni għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Fondazzjoni Ewropea għat-Taħriġ, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 266.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 354, 31.12.2008, p. 82.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill (Euratom) 2015/2227 tal-10 ta' Novembru 2015 li tapprova l-konklużjoni, mill-Kummissjoni Ewropea, tal-emendi għall-Protokolli 1 u 2 tal-Ftehim bejn ir-Renju Unit, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika għall-Applikazzjoni tas-Salvagwardji b'Rabta mat-Trattat għall-Projbizzjoni tal-Armi Nukleari fl-Amerika Latina u l-Karibew

text:
               3.12.2015

               MT

               Il-Ġurnal Uffiċjali tal-Unjoni Ewropea

               L 317/9

         DEĊIŻJONI TAL-KUNSILL (Euratom) 2015/2227
   tal-10 ta' Novembru 2015
   li tapprova l-konklużjoni, mill-Kummissjoni Ewropea, tal-emendi għall-Protokolli 1 u 2 tal-Ftehim bejn ir-Renju Unit, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika għall-Applikazzjoni tas-Salvagwardji b'Rabta mat-Trattat għall-Projbizzjoni tal-Armi Nukleari fl-Amerika Latina u l-Karibew
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu,
   Wara li kkunsidra r-rakkomandazzjoni mill-Kummissjoni Ewropea,
   Billi:

               (1)

               Il-Kummissjoni, f'konformitá mad-direttivi tal-Kunsill adottati permezz tad-Deċiżjoni tal-Kunsill tat-23 ta' Settembru 2013, innegozjat emendi għall-Protokolli 1 u 2 tal-Ftehim bejn ir-Renju Unit, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika għall-Applikazzjoni tas-Salvagwardji b'Rabta mat-Trattat għall-Projbizzjoni tal-Armi Nukleari fl-Amerika Latina u l-Karibew (“l-emendi għall-Protokolli 1 u 2”).

               (2)

               Il-konklużjoni, mill-Kummissjoni Ewropea, tal-emendi għall-Protokolli 1 u 2 għandha tiġi approvata,

         ADOTTA DIN ID-DEĊIŻJONI:
   Artikolu 1
   Il-konklużjoni, mill-Kummissjoni Ewropea, tal-emendi għall-Protokolli 1 u 2 tal-Ftehim bejn ir-Renju Unit, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika għall-Applikazzjoni tas-Salvagwardji b'Rabta mat-Trattat għall-Projbizzjoni tal-Armi Nukleari fl-Amerika Latina u l-Karibew hija b'dan approvata.
   It-test tal-emendi għall-Protokolli 1 u 2 jinsab mehmuż ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-10 ta' Novembru 2015.

            Għall-Kunsill

            Il-President

         P. GRAMEGNA

      ANNESS

                  I.

                  Il-paragrafu I tal-Protokoll 1 tal-Ftehim bejn ir-Renju Unit, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika għall-Applikazzjoni tas-Salvagwardji b'Rabta mat-Trattat għall-Projbizzjoni tal-Armi Nukleari fl-Amerika Latina u l-Karibew (“Il-Ftehim dwar is-Salvagwardji”) huwa sostitwit b'dan li ġej:

                              “I.

                                          (A)

                                          Sakemm

                                                      (1)

                                                      it-territorji tal-Protokoll I tar-Renju Unit ikollhom, f'attivitajiet nukleari ta' paċi, materjal nukleari fi kwantitajiet li jaqbżu l-limiti msemmija, għat-tip ta' materjal ikkonċernat, fl-Artikolu 35 tal-Ftehim bejn ir-Renju Unit, il-Komunità u l-Aġenzija għall-Applikazzjoni tas-Salvagwardji b'Rabta mat-Trattat għall-Projbizzjoni tal-Armi Nukleari fl-Amerika Latina u l-Karibew (minn issa 'l quddiem imsejjaħ ‘il-Ftehim’), jew

                                                      (2)

                                                      tkun ittieħdet id-deċiżjoni li tinbena jew jiġi awtorizzat il-bini ta' faċilità, kif definit fid-Definizzjonijiet, fit-territorji tal-Protokoll I tar-Renju Unit,
                                                      l-implimentazzjoni tad-dispożizzjonijiet fil-Parti II tal-Ftehim għandhom jiġu sospiżi, ħlief għall-Artikoli 31-37, 39, 47, 48, 58, 60, 66, 67, 69, 71-75, 81, 83-89, 93 u 94.

                                          (B)

                                          L-informazzjoni li għandha tiġi rrappurtata skont il-paragrafi (a) u (b) tal-Artikolu 32 tal-Ftehim tista' tiġi kkonsolidata u ppreżentata f'rapport annwali; b'mod simili, għandu jiġi ppreżentat rapport annwali, jekk applikabbli, fir-rigward tal-importazzjoni u l-esportazzjoni ta' materjal nukleari deskritt fil-paragrafu (c) tal-Artikolu 32.

                                          (C)

                                          Sabiex tkun possibbli l-konklużjoni f'waqtha tal-Ftehimiet Sussidjarji previsti fl-Artikolu 37 tal-Ftehim, il-Komunità għandha:

                                                      (1)

                                                      tinnotifika lill-Aġenzija fi żmien biżżejjed minn qabel dwar il-fatt li għandha materjal nukleari f'attivitajiet nukleari ta' paċi fit-territorji tal-Protokoll I tar-Renju Unit fi kwantitajiet li jaqbżu l-limiti msemmija fit-Taqsima (A) ta' hawn fuq, jew

                                                      (2)

                                                      tinnotifika lill-Aġenzija minnufih li tkun ittieħdet id-deċiżjoni li tinbena jew li jiġi awtorizzat il-bini ta' faċilità fit-territorji tal-Protokoll I tar-Renju Unit,
                                                      skont liema tokkorri l-ewwel. F'dak il-mument, il-proċeduri għall-kooperazzjoni fl-applikazzjoni tas-salvagwardji previsti fil-Ftehim għandhom jiġu maqbula, kif meħtieġ, bejn ir-Renju Unit, il-Komunità u l-Aġenzija.”.

                  II.

                  Il-paragrafu I tal-Protokoll 2 tal-Ftehim tas-Salvagwardji huwa sostitwit b'dan li ġej:

                              “I.

                              F'dak il-mument li l-Komunità tinnotifika lill-Aġenzija skont it-Taqsima I(C) tal-Protokoll 1 ta' dan il-Ftehim li hemm materjal nukleari f'attivitajiet nukleari paċifiċi fit-territorji tal-Protokoll I tar-Renju Unit fi kwantitajiet li jaqbżu l-limiti msemmija fit-Taqsima I(A)(1) tal-Protokoll 1 ta' dan il-Ftehim jew li ttieħdet id-deċiżjoni biex tinbena jew jiġi awtorizzat il-bini ta' faċilità, kif definit fid-Definizzjonijiet, fit-territorji tal-Protokoll I tar-Renju Unit, kif imsemmi fit-Taqsima I(A)(2) tal-Protokoll 1 ta' dan il-Ftehim, skont liema minnhom jokkorri l-ewwel, għandu jintlaħaq ftehim dwar Protokoll għall-proċeduri għall-kooperazzjoni fl-applikazzjoni tas-salvagwardji previsti fil-Ftehim, bejn ir-Renju Unit, il-Komunità u l-Aġenzija. Dawn il-proċeduri ser jamplifikaw ċerti dispożizzjonijiet tal-Ftehim u, b'mod partikolari, jispeċifikaw il-kundizzjonijiet u l-mezzi skont liema l-kooperazzjoni msemmija hawn fuq għandha tiġi implimentata b'tali mod sabiex tiġi evitata d-duplikazzjoni tal-attivitajiet ta' salvagwardja. Il-proċeduri għandhom ikunu, sa fejn huwa possibbli, ibbażati fuq dawk li dak iż-żmien ikunu fis-seħħ skont Protokolli ta' ftehimiet ta' salvagwardja oħrajn, u l-arranġamenti sussidjarji tagħhom, bejn l-Istati Membri tal-Komunità, il-Komunità u l-Aġenzija, inkluż il-fehim speċjali relatat li dwaru hemm qbil mill-Komunità u l-Aġenzija.”.


title: Deċiżjoni tal-Kummissjoni tas- 7 ta' Awwissu 2006 dwar it-twaqqif ta' grupp ta' esperti dwar il-ħtiġijiet ta' politika dwar il-kriminalità u l-ġustizzja kriminali

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               1267

         DEĊIŻJONI TAL-KUMMISSJONI
   tas-7 ta' Awwissu 2006
   dwar it-twaqqif ta' grupp ta' esperti dwar il-ħtiġijiet ta' politika dwar il-kriminalità u l-ġustizzja kriminali
   (2006/581/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat dwar l-Unjoni Ewropea,
   Billi:

               (1)

               L-Artikolu 29 tat-Trattat dwar l-Unjoni Ewropea assenja lill-Unjoni Ewropea u lill-Istati Membri l-ħidma li jiżguraw li l-Unjoni għandha, permezz ta' iktar kooperazzjoni mill-qrib, tipprovdi liċ-ċittadini b' livell għoli ta' sigurtà fl-oqsma tal-ġustizzja, tal-ħelsien u tas-sigurtà permezz tal-prevenzjoni u l-ġlieda kontra l-kriminalità, kemm dik organizzata kif ukoll dik li mhix.

               (2)

               Bil-ħsieb li tappoġġja l-iżvilupp ta' statistika ta' l-Unjoni Ewropea dwar il-kriminalità u l-ġustizzja kriminali li tkun armonizzata u komparabbli, fundamentali għall-iżvilupp u l-monitoraġġ tal-leġislazzjoni u l-politika tal-Komunità, kif previst fil-Pjan ta' Azzjoni li jimplimenta l-Programm ta' l-Aja (1), il-Kummissjoni għandha mnejn jkollha bżonn l-għarfien espert ta' rappreżentanti mill-Istati Membri u ta' speċjalisti miġbura f'korp konsultattiv.

               (3)

               Il-produzzjoni ta' l-istatistika tal-Komunità hija kkontrollata bir-regoli stipulati fir-Regolament tal-Kunsill (KE) Nru 322/97 tas-17 ta' Frar 1997 dwar l-Istatistika tal-Komunità (2) u azzjonijiet li jistabbilixxu statistika tal-Komunità jitwettqu skond il-Programm Statistiku tal-Komunità u l-Programm Annwali tagħha (3) u skond il-prinċipji stabbiliti fil-Kodiċi tal-Prattika Ewropew adottat mill-Kumitat tal-Programm Statistiku fl-24 ta' Frar 2005 u mehmuż mal-Komunikazzjoni tal-Kummissjoni lill-Parlament Ewropew u lill-Kunsill u r-Rakkomandazzjoni tal-Kummissjoni tal-25 ta' Mejju 2005 (4) dwar l-indipendenza, l-integrità u r-responsabbiltà ta' l-awtoritajiet nazzjonali u Komunitarji ta' l-istatistika.

               (4)

               Il-grupp espert għadnu jkun kompost minn individwi kompetenti sabiex jikkunsidraw il-ħtiġijiet fil-politika u sabiex jagħtu pariri dwar l-użu effettiv ta' indikaturi fil-qasam tal-kriminalità u l-ġustizzja kriminali.

               (5)

               Għandhom jitfasslu regoli dwar l-iżvelar ta' tagħrif minn membri tal-grupp ta' esperti, mingħajr preġudizzju lejn ir-regoli tal-Komunità dwar is-sigurtà kif stipulat fl-Anness mad-Deċiżjoni tal-Kummissjoni 2001/844/KE, KEFA, Euratom (5).

               (6)

               Id-data kollha tat-tip personali relatata mal-membri tal-grupp ta' esperti għandha tkun pproċessata skond ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward ta' l-ipproċessar ta' data personali mill-istituzzjonijiet u l-korpi tal-Komunità u dwar il-moviment ħieles ta' dak id-data (6).

               (7)

               Suċċessivament għandu jiġi stabbilit il-grupp ta' Esperti dwar il-ħtiġijiet fil-politika dwar il-kriminalità u l-ġustizzja kriminali kif ukoll jiġu mfassla fid-dettall it-termini ta' referenza u l-istrutturi tiegħu.

               (8)

               L-ebda deċiżjoni ma' hi mibdula bit-twaqqif ta' dan il-grupp ta' esperti.

               (9)

               Is-sħubija ta' dan il-grupp ta' esperti tkun għal mandat inizjali ta' sentejn, imbagħad il-Kummissjoni tikkunsidra kemm ikun xieraq li tingħata estensjoni.

         IDDEĊIEDA DAN LI ĠEJ:
   Artikolu 1
   Grupp ta' esperti, il-grupp ta' Esperti dwar il-ħtiġijiet fil-politika dwar il-kriminalità u l-ġustizzja kriminali, minn hawn 'il quddiem imsejjaħ “il-grupp ta' esperti” huwa b'dan stabbilit mill-Kummissjoni.
   Artikolu 2
   Kompitu
   Il-kompiti tal-grupp ta' esperti huma:

               —

               li jgħin lill-Kummissjoni sabiex tistabilixxi kooperazzjoni bejn l-Istati Membri u organizzazzjonijiet u korpi oħrajn relatati għall-implimentazzjoni tal-pjan ta' l-EU għall-iżvilupp ta' strateġija komprensiva u koerenti ta' l-UE sabiex titkejjel il-kriminalità u l-ġustizzja kriminali (7);

               —

               li jgħin lill-Kummissjoni sabiex tidentifika il-ħtiġijiet fil-politika dwar il-kriminalità u l-ġustizzja kriminali fuq il-livell ta' UE;

               —

               li jgħin lill-Kummissjoni sabiex tidentifika l-ħtiġijiet għall-iżvilupp ta' indikaturi komuni u strumenti mfassla għall-kejl tal-kriminalità u l-ġustizzja kriminali;

               —

               li jgħin lill-Kummissjoni fl-iżvilupp ta' indikaturi komuni u ħtiġijiet oħra fid-data;

               —

               li jagħti pariri lill-Kummissjoni dwar riċerka rilevanti u l-ħtiġijiet ta' l-iżvilupp jew riżultati li għandhom ikunu kkunsidrati fil-ħidma ta' l-implimentazzjoni tal-pjan ta' l-UE ta' hawn fuq.

               —

               li jagħti pariri lill-Kummissjoni dwar kollaborazzjoni mar-rappreżentanti mill-oqsma privati u akkademiċi jew oqsma rilevanti oħrajn sabiex ikun inkluż l-għarfien rilevanti u l-esperjenza fil-ħidma għall-implimentazzjoni tal-pjan ta' l-UE ta' hawn fuq.

         Artikolu 3
   Il-Konsultazzjoni
   Il-Kummissjoni tista' tikkonsulta mal-grupp ta' esperti fuq kull kwistjoni relatata mal-kejl tal-kriminalità u l-ġustizzja kriminali, b'mod speċifiku dwar l-identifikazzjoni ta' ħtiġijiet tal-politika fl-iżvilupp ta' statistiċi dwar il-kriminalità u l-ġustizzja kriminali.
   Artikolu 4
   Kompożizzjoni — Ħatra
   (1)   Il-grupp ta' esperti għandu jkun magħmul minn massimu ta' 50 membru u għandu jinkludi mill-inqas 40 % tal-membri minn kull sess, li jintgħażlu minn:

               (a)

               Awtoritajiet pubbliċi nazzjonali fil-qasam tal-Ġustizzja u l-Affarijiet Interni ta' l-Istati Membri ta' l-UE, il-pajjiżi li ser jissieħbu, u l-pajjiżi Kandidati;

               (b)

               Korpi u netwerks ta' l-Unjoni Ewropea li jkollhom l-esperjenza rilevanti u l-għarfien espert li janalizzaw jew jiżviluppaw data dwar il-kriminalità u l-ġustizzja kriminali għal għanijiet ta' politika bħan-Netwerk Ewropew għall-Prevenzjoni tal-Kriminalità (EUCPN); Iċ-Ċentru Ewropew ta' Monitoraġġ tad-Droga u d-Dipendenza mid-Droga (EMCDDA); Il-Eurojust; It-Task Force tal-Kapijiet tal-Pulizija Ewropew (EPCTF); l-Uffiċju tal-Pulizija Ewropea (Europol); L-Aġenżija Ewropea għall-Ġestjoni tal-Kooperazzjoni Operattiva fil-Fruntieri Esterni ta' l-Istati Membri ta' l-Unjoni Ewropea (FRONTEX) u l- Osservatorju Ewropew tar-Razziżmu u l-Ksenofobija (EUMC); L-Organizzazzjoni għas-Sigurtà u l-Kooperazzjoni fl-Ewropa (OSCE);

               (ċ)

               Organizzazzjonijiet Internazzjonali u Organizzazzjonijiet mhux governattivi bl-esperjenza rilevanti u l-għarfien espert li janalizzaw jew jiżviluppaw data dwar il-kriminalità u l-ġustizzja kriminali għal għanijiet tal-politika. Dawn jikkonsistu minn dawn li ġejjin: il-Kunsill ta' l-Ewropa; il-Grupp tas-Sourcebook Ewropew; il-Fond tat-Tfal tan-Nazzjonijiet Uniti (UNICEF); L-Uffiċju tan-Nazzjonijiet Uniti dwar id-Drogi u l-Prevenzjoni tal-Kriminalità (UNODC); L-Organizzazzjoni Dinjija tas-Saħħa (WHO);

               (d)

               Individwi b'għarfien espert li ġej minn riċerka akkademika jew mis-settur privat fil-qasam ta' l-analiżi jew il-kejl tal-kriminalità u l-ġustizzja kriminali fl-Istati Membri wkoll jistgħu jsiru membri tal-grupp ta' esperti.

         (2)   Il-Kummissjoni, id-Direttorat Ġenerali għall-Ġustizzja, l-Libertà u s-Sigurtà għandhom jaħtru l-membri tal-grupp ta' esperti minn fost speċjalisti b'kompetenza fl-oqsma msemmija f'Artikoli 2 u 4(1). Fir-rigward ta' punt 4.1 a, b u ċ il-membri għandhom jinħatru mill-awtoritajiet jew organizzazzjonijiet u fir-rigward ta' punt 4.1 d il-membri għandhom jinħatru minn fost dawk li jkunu wieġbu sejħa għall-applikazzjonijiet.
   Kull Stat Membru, pajjiżi li ser jissieħeb u pajjiż Kandidat għandu jinnomina żewġ persuni (wieħed u waħda miż-żewġ sessi) għas-sħubija li minnhom il-Kummissjoni taħtar wieħed jew waħda. Membri alternattivi għall-membri tal-grupp ta' esperti għandhom jinħatru f'numru ugwali u skond l-istess kundizzjonijiet tal-membri. Membri alternattivi għandhom jibdlu membri assenti b'mod awtomatiku.
   (3)   Il-membri għandom jinħatru skond 4.1 a, b u ċ bħala rappreżentattivi ta' awtorità pubblika jew organizzazzjoni mhux governattiva. Dawk skond 4.1 d għandhom jinħatru f'kapaċità personali u hu mistenni minnhom li jagħtu parir lill-Kummissjoni indipendentement minn kull influwenza esterna.
   (4)   Il-membri tal-grupp ta' esperti għandhom jibqgħu fil-kariga tagħhom sakemm jinbidlu jew sa l-aħħar tal-mandat tagħhom.
   (5)   Il-membri li ma għadhomx fil-pożizzjoni li jikkontribwixxu b'mod effettiv fil-ħidmiet tal-grupp, li jippreżentaw ir-riżenja tagħhom jew li ma jirrispettawx il-kondizzjonijiet stabbiliti fl-ewwel u t-tieni punt ta' dan l-Artikolu jew ta' l-Artikolu 287 tat-Trattat li jistabbilixxi l-Komunità Ewropea, jistgħu jinbidlu għall-perjodu taż-żmien li jkun fadallu l-mandat tagħhom;
   (6)   Il-membri maħtrua f'kapaċita personali (punt 3 hawn fuq) kull sena għandhom jiffirmaw dikjarazzjoni fejn jistqarru li huma jaġixxu fl-interess pubbliku kif ukoll dikjarazzjoni li tikkonferma n-nuqqas jew l-eżistenza ta' kull interess li jista' jaffettwa l-indipendenza tagħhom.
   (7)   L-ismijiet tal-membri maħtura b'mod individwali ikunu ppubblikati fuq is-sit ta' l-internet tad-DĠ Ġustizzja, Libertà u Sigurtà u fil-Ġurnal Uffiċjali ta' l-Unjoni Ewropea, serje Ċ. L-ismijiet tal-membri jinġabru, jiġu pproċessati u ppubblikati skond id-dispożizzjonijiet tar-Regolament (KE) Nru 45/2001.
   Artikolu 5
   Operat
   (1)   Il-Kummissjoni jkollha l-presidenza tal-grupp ta' esperti.
   (2)   Il-Kummissjoni tikkordina l-ħidma tal-grupp ta' esperti ma' dawk tal-grupp ta' ħidma relevanti dwar Statistika dwar il-Kriminalità u l-Ġusitzzja Kriminali, li għandha tiġi stabbilita mill-Eurostat fil-kuntest tal-Programm Statistiku tal-Komunità bħala li tirrapreżenta l-awtoritajiet statistiċi nazzjonali. Il-Kummissjoni hija responsabbli mill-koerenza tal-ħidma taż-żewġ gruppi u għandha tagħmel ħilitha sabiex torganizza, fejn possibbli, laqgħat konġunti jew laqgħat li jseħħu fl-istess jum.
   (3)   Il-Kummissjoni għandha tikkoordina l-aspetti relevanti tal-ħidma tal-grupp ta' esperti max-xogħol ta' ħidmiet oħrajn relatati mal-Kummissjoni.
   (4)   Bi ftehim mal-Kummissjoni, jistgħu jitwaqqfu subgruppi, ta' mhux iktar minn 15-il membru, sabiex jeżaminaw il-mistoqsijiet speċifiċi skond it-termini ta' referenza stabbiliti mill-grupp ta' esperti; kif ilestu l-ħidmiet tagħhom il-gruppi għandhom jinfirdu.
   (5)   Ir-rappreżentant tal-Kummissjoni jista' jistieden esperti jew osservaturi, inklużi dawk minn pajjiżi terzi, b'kompetenza speċifika f'suġġett fuq l-aġenda biex jipparteċipaw fid-deliberazzjonijiet tal-grupp ta' esperti jew tas-subgrupp fejn dan ikun utli u/jew meħtieġ.
   (6)   L-informazzjoni miksuba mill-parteċipazzjoni fid-deliberazzjonijiet tal-grupp ta' esperti jew tas-subgrupp ma tistax tinkixef, jekk, fil-fehma tal-Kummissjoni, dik l-informazzjoni tittratta kwistjonijiet kunfidenzjali.
   (7)   Il-grupp ta' esperti u s-subgruppi tiegħu normalment għandhom jiltaqgħu fil-bini tal-Kummissjoni bi stedina mill-Kummissjoni skond il-proċeduri u l-iskeda stabbilita minnha. Il-Kummissjoni għandha tipprovdi s-servizzi segretarjali. Uffiċjali oħrajn tal-Kummissjoni li għandhom interess fil-proċeduri jistgħu jattendu l-laqgħat tal-grupp u s-subgruppi tiegħu.
   (8)   Il-grupp ta' esperti għandu jadotta r-regoli ta' proċedura tiegħu fuq il-bażi tar-regoli standard ta' proċedura adottati mill-Kummissjoni (8).
   (9)   Is-servizzi tal-Kummissjoni jistgħu jippubblikaw fuq l-Internet jew f'imkien ieħor, fil-lingwa oriġinali tad-dokument ikkonċernat, kull sommarju, konklużjoni, jew parti minn konklużjoni jew dokument ta' ħidma tal-grupp ta' esperti.
   Artikolu 6
   Spejjeż tal-laqgħat
   L-ispejjeż tal-vjaġġ u, fejn meħtieġ, ta' l-għajxien imħallsa mill-membri, l-esperti u l-osservaturi fl-ambitu ta' l-attivitajiet tal-grupp jiġu rimborżati mill-Kummissjoni f'konformità mar-regoli tal-Kummissjoni dwar il-rimborż ta' spejjeż għal esperti esterni.
   Il-membri, l-esperti u l-osservaturi m'għandhomx jitħallsu għas-servizzi mogħtija.
   L-ispejjeż għal-laqgħat jiġu rimborżati fil-limiti tal-baġit annwali allokat għall-grupp mis-servizzi kompetenti tal-Kummissjoni.
   Artikolu 7
   Applikabilità
   Din id-deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Brussell, nhar is-7 ta' Awwissu 2006.

            Għall-Kummissjoni

         Franco FRATTINI

            Viċi President tal-Kummissjoni

      (1)  ĠU C 198, 12.8.2005, p. 1. Il-pjan ta' Azzjoni tal-Kunsill u l-Kummissjoni li jimplimenta l-Programm ta' l-Aja dwar it-tisħiħ tal-libertà, is-sigurtà u l-ġustizzja fl-Unjoni Ewropea.

      (2)  ĠU L 52, 22.2.1997, p. 1.

      (3)  2003-2007 Programm Statistiku tal-Komunità, kif adottat bid-Deċiżjoni Nru 2367/2002/KE tal-Parlament Ewropew u tal-Kunsill tas-16 ta' Diċembru 2002, ĠU L 358, 31.12.2002, p. 1.

      (4)  COM(2005) 217 finali u r-Rakkomandazzjoni tal-Kummissjoni dwar l-indipendenza, l-integrità u r-responsabbiltà ta' l-awtoritajiet nazzjonali u Komunitarji ta' l-istatistika.

      (5)  ĠU L 317, 3.12.2001, p. 1.

      (6)  ĠU L 8, 12.1.2001, p. 1.

      (7)  Il-Komunikazzjoni mill-Kummissjoni lill-Parlament Ewropew, lill-Kunsill u lill-Kumitat Ekonomiku u Soċjali, attwalment dwar il-Konsultazzjoni ta' bejn is-servizzi.

      (8)  L-Anness III tad-dokument SEC(2005)1004.


title: Deċiżjoni (UE) 2016/1527 tal-Parlament Ewropew tat-28 ta’ April 2016 dwar l-għeluq tal-kontijiet tal-Istitut Ewropew għall-Ugwaljanza bejn is-Sessi għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/264

         DEĊIŻJONI (UE) 2016/1527 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Istitut Ewropew għall-Ugwaljanza bejn is-Sessi għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Istitut Ewropew għall-Ugwaljanza bejn is-Sessi għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Istitut Ewropew għall-Ugwaljanza bejn is-Sessi għas-sena finanzjarja 2014, flimkien mar-risposta tal-Istitut (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Istitut fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0085/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1922/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi Istitut Ewropew għall-Ugwaljanza bejn is-Sessi (4), u b’mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għad-Drittijiet tan-Nisa u l-Ugwaljanza bejn is-Sessi (A8-0085/2016),

               1.

               Jinnota li l-kontijiet annwali finali tal-Istitut Ewropew għall-Ugwaljanza bejn is-Sessi huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Istitut Ewropew għall-Ugwaljanza bejn is-Sessi għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Istitut Ewropew għall-Ugwaljanza bejn is-Sessi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 168.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 403, 30.12.2006, p. 9.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill 2006/483/PESK tal- 11 ta’ Lulju 2006 li timplementa l-Pożizzjoni Komuni 2004/852/PESK dwar miżuri restrittivi kontra l-Kosta ta’ l-Avorju

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               60

         DEĊIŻJONI TAL-KUNSILL 2006/483/PESK
   tal-11 ta’ Lulju 2006
   li timplementa l-Pożizzjoni Komuni 2004/852/PESK dwar miżuri restrittivi kontra l-Kosta ta’ l-Avorju
   IL-KUNSILL TA’ L-UNJONI EWROPEA,
   Wara li kkunsidra l-Pożizzjoni Komuni 2004/852/PESK tat-13 ta' Diċembru 2004 (1), u b’mod partikolari l-Artikolu 6 tagħha, flimkien ma’ l-Artikolu 23(2) tat-Trattat dwar l-Unjoni Ewropea,
   Billi:

               (1)

               Fit-13 ta’ Diċembru 2004, il-Kunsill adotta l-Pożizzjoni Komuni 2004/852/PESK dwar miżuri restrittivi kontra l-Kosta ta' l-Avorju sabiex jiġu implementati l-miżuri imposti mir-Riżoluzzjoni (UNSCR) 1572 (2004) tal-Kunsill tas-Sigurtà tan-Nazzjonijiet Uniti kontra l-Kosta ta' l-Avorju.

               (2)

               Fis-27 ta' Frar 2006, il-Kunsill adotta d-Deċiżjoni 2006/172/PESK li tinkludi l-lista ta' individwi suġġetti għall-miżuri imposti mill-paragrafi 9 u 11 tar-Riżoluzzjoni UNSCR 1572 (2004) u mġedda mill-paragrafu 1 ta' UNSCR 1643 (2005).

               (3)

               Fl-1 ta' Mejju 2006, l-UE bagħtet informazzjoni addizzjonali ta' identifikazzjoni lill-Kumitat tal-Kunsill tas-Sigurtà stabbilit skond UNSCR 1572 (2004).

               (4)

               Fit-30 ta' Mejju 2006, il-Kumitat tal-Kunsill tas-Sigurtà approva lista aġġornata konsolidata ta' individwi suġġetti għall-miżuri imposti mill-paragrafi 9 u 11 ta' UNSCR 1572 (2004) u mġedda mill-paragrafu 1 ta' UNSCR 1643 (2005).

               (5)

               Il-lista li tinsab fl-Anness mal-Pożizzjoni Komuni 2004/852/PESK għandha tiġi adattata kif meħtieġ,

         IDDEĊIEDA KIF ĠEJ:
   Artikolu 1
   Il-lista ta' persuni esposta fl-Anness mal-Pożizzjoni Komuni 2004/852/PESK hija b'dan sostitwita bil-lista esposta fl-Anness ma' din id-Deċiżjoni.
   Artikolu 2
   Din id-Deċiżjoni għandha jkollha effett fid-data ta' l-adozzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, 11 ta’ Lulju 2006.

            Għall-Kunsill

            Il-President

         E. HEINÄLUOMA

      (1)  ĠU L 368, 15.12.2004, p. 50. Pożizzjoni Komuni kif emendata l-aħħar bid-Deċiżjoni 2006/172/PESK (ĠU L 61, 2.3.2006, p. 21).

      ANNESS
      Lista ta' persuni msemmija fl-Artikolu 4

                  “1.

                  Kunjom, Ismijiet: BLÉ, Charles Goudé
                  Psewdonimu: Général; Génie de kpo; Gbapé Zadi
                  Indirizz magħruf fl-2001: Yopougon Selmer, Bloc P 170; ukoll f'Hotel Ivoire
                  Data tat-twelid: 1.1.1972
                  Post tat-twelid: Guibéroua (Gagnoa)
                  Numru tal-Passaport jew tal-Karta ta' l-Identità: PD. AE/088 DH 12
                  Nazzjonalità: Ivorjan
                  Tagħrif ieħor: Mexxej tas-COJEP (‘Young Patriots’)

                  2.

                  Kunjom, Ismijiet: KOUADIO, Djué Ngoran Eugène
                  Data tat-twelid: 20.12.1969 jew 1.1.1966
                  Numru tal-Passaport jew tal-Karta ta' l-Identità: 04 LE 017521 maħruġa fl-10 ta' Frar 2005 u valida sa' l-10 ta' Frar 2008
                  Nazzjonalità: Ivorjan
                  Tagħrif ieħor: Mexxej ta' l-Union des Patriotes pour la Libération Totale de la Côte d'Ivoire (UPLTCI)

                  3.

                  Kunjom, Ismijiet: FOFIE, Martin Kouakou
                  Data tat-twelid: 1.1.1968
                  Nazzjonalità: Ivorjan
                  Tagħrif ieħor: Kmandant Kap Kaporal tal-Forza l-Ġdida, Settur ta' Korhogo.”


title: 2011/220/UE: Deċiżjoni tal-Kunsill tal- 31 ta’ Marzu 2011 dwar l-iffirmar, f’isem l-Unjoni Ewropea, tal-Konvenzjoni tal-Aja tat- 23 ta’ Novembru 2007 dwar l-Irkupru Internazzjonali ta’ Manteniment għat-Tfal u Forom Oħrajn ta’ Manteniment tal-Familja

text:
               7.4.2011

               MT

               Il-Ġurnal Uffiċjali tal-Unjoni Ewropea

               L 93/9

         DEĊIŻJONI TAL-KUNSILL
   tal-31 ta’ Marzu 2011
   dwar l-iffirmar, f’isem l-Unjoni Ewropea, tal-Konvenzjoni tal-Aja tat-23 ta’ Novembru 2007 dwar l-Irkupru Internazzjonali ta’ Manteniment għat-Tfal u Forom Oħrajn ta’ Manteniment tal-Familja
   (2011/220/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 81(3), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni qed taħdem għall-istabbiliment ta’ żona ġudizzjarja komuni bbażata fuq il-prinċipju tar-rikonoxximent reċiproku tad-deċiżjonijiet.

               (2)

               Il-Konvenzjoni tal-Aja tat-23 ta’ Novembru 2007 dwar l-Irkupru Internazzjonali ta’ Manteniment għat-Tfal u Forom Oħrajn ta’ Manteniment tal-Familja (“il-Konvenzjoni”) tikkostitwixxi bażi tajba għal sistema dinjija ta’ kooperazzjoni amministrattiva u għar-rikonoxximent u l-infurzar ta’ deċiżjonijiet dwar manteniment u arranġamenti ta’ manteniment, filwaqt li tipprevedi assistenza legali bla ħlas fi kważi l-kawżi kollha ta’ manteniment tat-tfal u proċedura integrata għar-rikonoxximent u l-infurzar.

               (3)

               L-Artikolu 59 tal-Konvenzjoni jippermetti li Organizzazzjonijiet Reġjonali għall-Integrazzjoni Ekonomika bħall-Unjoni jiffirmaw, jaċċettaw, japprovaw u jaċċedu għall-Konvenzjoni.

               (4)

               Materji rregolati mill-Konvenzjoni huma ttratti wkoll fir-Regolament tal-Kunsill (KE) Nru 4/2009 tat-18 ta’ Diċembru 2008 dwar il-ġurisdizzjoni, il-liġi applikabbli, ir-rikonoxximent u l-infurzar tad-deċiżjonijiet u l-kooperazzjoni f’materji relatati ma’ obbligi ta’ manteniment (1). L-Unjoni għandha tiddeċiedi, f’dan il-każ partikolari, li tiffirma l-Konvenzjoni waħedha u li teżerċita kompetenza fil-materji kollha rregolati minnha.

               (5)

               Id-dikjarazzjonijiet u r-riżervi adatti kollha għandhom isiru mill-Unjoni fil-mument tal-approvazzjoni tal-Konvenzjoni.

               (6)

               F’konformità mal-Artikolu 3 tal-Protokoll (Nru 21) dwar il-pożizzjoni tar-Renju Unit u l-Irlanda, fir-rigward tal-Ispazju ta’ Libertà, Sigurtà u Ġustizzja, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, ir-Renju Unit u l-Irlanda qed jieħdu sehem fl-adozzjoni u l-applikazzjoni ta’ din id-Deċiżjoni.

               (7)

               F’konformità mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka, annessa għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka mhix qed tieħu sehem fl-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar tal-Konvenzjoni tal-Aja tat-23 ta’ Novembru 2007 dwar l-Irkupru Internazzjonali ta’ Manteniment għat-Tfal u Forom Oħrajn ta’ Manteniment tal-Familja (“il-Konvenzjoni”) huwa b’dan approvat f’isem l-Unjoni Ewropea (2).
   Artikolu 2
   Il-President tal-Kunsill huwa b’dan awtorizzat jaħtar lill-persuna/i bis-setgħa li tiffirma/jiffirmaw il-Konvenzjoni f’isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-31 ta’ Marzu 2011.

            Għall-Kunsill

            Il-President

         VÖLNER P.

      (1)  ĠU L 7, 10.1.2009, p. 1.

      (2)  It-test tal-Konvenzjoni ser jiġi ppubblikat flimkien mad-deċiżjoni dwar il-konklużjoni tagħha.